b'\n_START_ARTICLE_\nJohann Gottfried Becker\n_START_SECTION_\nUtdannelse\n_START_PARAGRAPH_\nHan var s\xc3\xb8nn av rektor i Husum Gottfried Becker og Elisabeth Ehrenreich, og dermed bror til apotekeren i Odense, Jacob Gottfried Becker. Etter \xc3\xa5 ha g\xc3\xa5tt p\xc3\xa5 latinskolen ble han i 1655 sendt i l\xc3\xa6re hos en apoteker i Flensborg. Etter ca. 6 \xc3\xa5rs l\xc3\xa6retid bega han seg ut p\xc3\xa5 en lang reise til Tyskland, Italia og Wien som varte i mer eller mindre i 18 \xc3\xa5r. Han fikk dermed b\xc3\xa5de sett seg om, mens ogs\xc3\xa5 samlet viten og l\xc3\xa6rdom til sitt apotekerfag. Underveis stiftet han bekjentskap med gullmaker og kjemiker Francesco Borri, som i sin tur anbefalte Becker til kong Frederik III.\n_START_SECTION_\nKarriere\n_START_PARAGRAPH_\nI 1668 ble han hjemkalt fra Wien og utnevnt til hoff- og reiseapoteker. Han var da forlovet med Sophia Heerfordt, datter av hoffapoteker Christopher Heerfordt, men hun d\xc3\xb8de 1670 kort f\xc3\xb8r bryllupet.  I \xc3\xa5rene 1669-70 innrettet han et apotek p\xc3\xa5 K\xc3\xb8bmagergade som under navnet Elefantapoteket ble f\xc3\xb8rt videre av slekten i over 170 \xc3\xa5r. Han deltog ogs\xc3\xa5 som feltapoteker i Den sk\xc3\xa5nske krig i 1676.\n_START_SECTION_\nEkteskap og familie\n_START_PARAGRAPH_\nI 1671 giftet han seg med Sophie Iversdatter, som omkom i 1689 sammen med to d\xc3\xb8tre da Sophie Amalienborg brant ned under en operaforestilling. 1. mai 1694 giftet han seg igjen, denne gang med Helene Margrethe Munk, som var datter av brygger og islandsk kj\xc3\xb8pmann Erik Munk.\n_START_SECTION_\nEtterm\xc3\xa6le\n_START_PARAGRAPH_\nBecker var en dyktig kjemiker og apoteker, og han lavet ofte fors\xc3\xb8k sammen med sin kollega Thomas Bartholin, som roste ham i sine skrifter. I 1708 overdro han sin s\xc3\xb8nn Gottfried Becker styringen med apoteket. Johann d\xc3\xb8de etter lengre tids svakelighet den 17. mai 1711. Han fikk et staselig gravm\xc3\xa6le i marmor satt opp etter seg i Sankt Petri Kirkes gravkapeller, hvorunder ogs\xc3\xa5 etterkommere ble begravet. Enken giftet seg allerede igjen i 1713 med etatsr\xc3\xa5d Hans Seidelin til Hagestedgaard.'